Lapa | Alta Cloete
Ek is vandag trots om lid van die LAPA-familie te wees!
Op 21 Februarie, Internasionale Moedertaaldag, is LAPA Uitgewers vereer met 'n Tinteltong Toekenning as die uitgewer wat Afrikaans bevorder.
Van links na regs: Ian Dennewill, Izak de Vries, Sylvia de Wet en Sumarie Erasmus van LAPA, met Gerhard van Huyssteen, 'n lid van die ATKV se direksie. Van Huyssteen was ook die gasspreker by die toekenningsgeleentheid.
Die prys is toegeken deur AfriVriendelik, 'n filiaal van AfriForum.
AfriVriendelik het die kortlyste bekendgemaak waarna die publiek 'n geleentheid gehad het om vir hulle gunsteling te stem.
LAPA is besonder trots op die toekenning en is dankbaar dat AfriVriendelik ons werk raakgesien het, ook dat die publiek vir ons gestem het.
Ons luister na ons lesers!
Posted by Alta Cloete op 22/02/2018 in Afrikaans, Boeke, Lees, Skrywers, Suid-Afrika
Sleutelwoorde: Lapa, Tinteltong toekennings
Twee gesoute gunstelinge, 'n opwindende nuwe stem wat deur die ATKV-Skryfskool geslyp is… dus drie wenverhale wat jong lesers se asem gaan wegslaan.
Die eerste plek gaan vanjaar aan Jan Vermeulen vir Oopmond, die verhaal van Madelaine Taaibosch wat sewe maande ná haar hartoorplanting begin vermoed die nuwe hart wat in haar borskas klop, is 'n gebroke hart. Hoewel die dokters haar verseker daar is niks met die skenkerhart verkeerd nie, begin sy vreemde dinge sien – dinge uit die verlede en in die toekoms. Die skrywer vervleg verskillende intriges meesterlik in 'n storie wat wys hoe harte mekaar selfs oor eeue heen kan vind. Vermeulen was ook in 2015 die wenner van hierdie kompetisie met Asem, en is voorheen al twee maal met die Sanlamprys (goud in 2000 en silwer in 2017), die M.E.R.-prys, die Scheepersprys en 'n ATKV-kinderboektoekenning bekroon. In Maart verskyn Vermeulen se krimi, Die vyfde Aspoester, ook by Read the rest of this entry »
Posted by Alta Cloete op 31/01/2018 in Afrikaans, Boeke, Lees, Skryf, Skrywers, Suid-Afrika
Sleutelwoorde: Afrikaans, As mens geluk kon eet, Die sewentiende veer, Jan Vermeulen, jeugverhale, Lapa, LAPA se Jeugromankompetisie 2017, Nanette van Rooyen, Oopmond, Zelda Bezuidenhout
Lus vir skryf? Hier's jou kans!
Die ATKV-Skryfskool van die Noordwes-Universiteit, in samewerking met die liefdesverhaaluitgewers LAPA en NB, bied van Donderdag 4 tot Saterdag 6 September 2014 'n slypskool in die skryf van liefdesverhale aan. Bekende en bekroonde skrywers van romantiese fiksie, naamlik Bernette Bergenthuin, Elsa Winckler en Sophia Kapp, asook die uitgewers Charlene Hougaard en Hester Carstens, tesame met Franci Greyling van die ATKV-Skryfskool, tree as gespreksleiers op. Liefdesverhaalsoorte soos die romanse en liefdesroman kom onder die loep.
Voornemende kursusgangers moet 'n kortverhaal met 'n romantiese strekking (ongeveer 1 500 woorde) of 'n eerste hoofstuk (nie meer as 3 000 woorde nie) van 'n liefdesverhaal voor die sluitingsdatum vir inskrywing op Vrydag 22 Augustus 2014 aanstuur na Kobie.VanAswegen@nwu.ac.za.
Posted by Alta Cloete op 31/07/2014 in Boeke, Lees, Skrywers, Stories van hoop
Sleutelwoorde: Afrikaans, Lapa, lees, liefdesverhale, romanses, Romanza, skryfkursusse
By die romanse is die skrywer se groot uitdaging om tweetjies wat vir mekaar beskore is, op geloofwaardige wyse tot die einde van die storie uitmekaar te hou. As hulle op bladsy twee al in mekaar se arms val en hulle liefde vir mekaar verklaar, is daar nie 'n storie nie. (Dis hier waar die term "uitgestelde begeerte" ter sprake kom.) Aangesien die dae van ongeloofwaardige misverstande in romanses genadiglik verby is, is dit nie 'n maklike ding om reg te kry nie. Tragedies en diep kwessies is nie toelaatbaar nie, want die leser van 'n romanse kies nie haar leesstof om te wroeg nie. Sy (en soms ook hy) kies die Read the rest of this entry »
Posted by Alta Cloete op 20/10/2013 in Alta Cloete skryfwerk, Boeke, Lees, Liefdesverhale, Skrywers, Verhoudings, Verhoudingsverhale
Sleutelwoorde: Afrikaans, Alta Cloete, kanker, Lapa, lees, liefdesromans, liefdesverhale, miskrame, romans, romanses, skaam kankers
Dit lyk vir my meer en meer dis van kardinale belang dat ek as skrywer versot op die manlike hoofkarakter moet wees om die liefdesverhaal ordentlik te kan vertel. (Een van die riglyne vir die romanse sê dat die leser –en skrywer – met die vroulike hoofkarakter moet kan identifiseer en dat hulle saam met haar op die manlike hoofkarakter verlief moet raak.) Dit lyk vir my dis ook die kern van die liefdesroman, al strek dit wyer en dieper as Read the rest of this entry »
Sleutelwoorde: Afrikaans, Alta Cloete, Lapa, lees, liefdesverhale, Noorwee, romans, romanses, skryf
Ek wens eintlik ek kon maar vir Maryna ook 'n storie van haar eie gee. Want ek glo geen mens is net sleg nie en in die werklike lewe sou daar sekerlik ook redes vir haar lewenstyl gewees het. In lyn met die baie inligting wat deesdae daaroor beskikbaar is, kon sy heel Read the rest of this entry »
Sleutelwoorde: Afrikaans, Alta Cloete, Lapa, lees, liefdesverhale, romans, skryf
Lekkerlit Kompetisie 2013 – Mei: Seisoen van vergifnis
Ek deel graag die mooi woorde wat Izak de Vries van LAPA oor hierdie poging van my te sê het … met dankbaarheid en die lekker wete dat ek 'n klein, klein ratjie kan wees in die masjien van Afrikaanse lekkerleesboeke wat al hoe meer momentum kry.
Met Moedersdag wat in Mei val, kon ons nie anders nie as om met Seisoen van vergifnis af te skop nie. Maar, ek is 'n pa, en ek het dit ewe veel geniet.
Seisoen van vergifnis is 'n baie lekker storie.
Sonder kontroversie is hierdie teks nie, maar dit is die wyse waarop Alta oor ouerskap besin, wat hierdie teks so 'n genotvolle leeservaring maak.
Die genot en hartseer van ouerskap
Jy hoef nog nie 'n ouer te wees om sekere goed te verstaan nie. Gisteraand het ek weer 'n interessante ding beleef: Candice (een van Suid-Afrika se Olimpiese fietsryers) en haar vriend, James, het met hulle honde gaan stap (twee worsies). Ek het James eerste raakgeloop, toe kom Candice ook aan. En daar begin James met die worsies speel soos wat jy met 'n kind sal speel. (Op in die lug, en af, op in die lug, en af…) Hy het dit nie gedoen voor Candice opgedaag het nie. 'n Mens hoef nie 'n graad in Sielkunde te hê om daardie oomblik te verstaan nie. James was (waarskynlik onbewustelik) besig om vir Read the rest of this entry »
Posted by Alta Cloete op 05/05/2013 in Alta Cloete skryfwerk, Boeke, Lees, Skrywers, Suid-Afrika, Verhoudingsverhale
Sleutelwoorde: Afrikaans, Alta Cloete, Lapa, lees, Lekkerlit, Lekkerlit Kompetisie, liefdesverhale, romans, Seisoen van vergifnis, skryf, Suid-Afrika